ΚΑΝΟΝΙΣΜΟΣ (ΕΚ) αριθ. 501/2000 ΤΟΥ ΣΥΜΒΟΥΛΙΟΥ
της 14ης Φεβρουαρίου 2000
για τη διαχείριση του συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα, καλυπτόμενων από τις συνθήκες ΕΚ και ΕΚΑΧ, από την Ουκρανία προς την Ευρωπαϊκή Κοινότητα για το χρονικό διάστημα από την 1η Ιανουαρίου 2000 έως τις 31 Δεκεμβρίου 2001 (παράταση ισχύος του συστήματος διπλού ελέγχου)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1) Την 1η Μαρτίου 1998 τέθηκε σε ισχύ συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου(1).
(2) Τα μέρη αποφάσισαν με ανταλλαγή επιστολών(2) να παρατείνουν την ισχύ του συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα, καλυπτόμενων από τις συνθήκες ΕΚ και ΕΚΑΧ, από την Ουκρανία πρςο την Ευρωπαϊκή Κοινότητα, για το χρονικό διάστημα από την 1η Ιανουαρίου 2000 έως τις 31 Δεκεμβρίου 2001.
(3) Κατά συνέπεια, είναι απαραίτητο να παραταθεί η ισχύς της κοινοτικής νομοθεσίας εφαρμογής, που θεσπίστηκε με τον κανονισμό (ΕΚ) αριθ. 1526/97 του Συμβουλίου, της 26ης Ιουνίου 1997, για την εφαρμογή του συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα, καλυπτόμενων από τις συνθήκες ΕΚ και ΕΚΑΧ, από την Ουκρανία προς την Ευρωπαϊκή Κοινότητα(3)·
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1526/97 συνεχίζει να εφαρμόζεται για το χρονικό διάστημα από την 1η Ιανουαρίου 2000 έως τις 31 Δεκεμβρίου 2001, σύμφωνα με τις διατάξεις της απόφασης 2000/202/ΕΚ του Συμβουλίου σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Ουκρανίας, για την παράταση ισχύος του συστήματος διπλού ελέγχου χωρίς ποσοτικά όρια όσον αφορά την εξαγωγή ορισμένων προϊόντων χάλυβα, καλυπτόμενων από τις συνθήκες ΕΚ και ΕΚΑΧ, από την Ουκρανία προς την Ευρωπαϊκή Κοινότητα, για το χρονικό διάστημα από την 1η Ιανουαρίου 2000 έως τις 31 Δεκεμβρίου 2001.
Άρθρο 2
Ο κανονισμός (ΕΚ) αριθ. 1526/97 τροποποιείται, κατά συνέπεια, ως εξής:
α) στο άρθρο 1 παράγραφοι 1 και 2, οι λέξεις "τις 31 Δεκεμβρίου 1999" αντικαθίστανται από τις λέξεις "τις 31 Δεκεμβρίου 2001"·
β) το παράρτημα αντικαθίσταται από το παράρτημα του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Φεβρουαρίου 2000.